钦定古今图书集成/方舆汇编/职方典/第1031卷 > 《八闽形胜》
## 钦定古今图书集成/方舆汇编/职方典/第1031卷 > 《八闽形胜》

福建僻处海滨，危关簇岭，于浙江、江西、广东，俱盘陟
而出。诸水悉注省，下建、延、邵、汀，为上四府；据上流，福、
兴、漳、泉，为下四府。濒海设都司、十一卫于下，所以防
海。设行都司、五卫一所于上，所以防关。防海重于备
倭，而我民盗海者，漳则为其关。大则崇安之分水关、
建宁之仙霞关，次则光泽之杉关。分水由江西上饶
以越建宁，仙霞由浙江江山以越建宁，杉关由建昌
以越邵武。防守要害有三：“航海为间地，奇兵之所乘
也；瓯宁为险地，两浙之所窥也；杉关为隘地，江右之
所趋也。海寇入闽，其道有三：崇安为隘道，正兵之所
趋也；光泽为险道，偏师之所入也；航海为间道，奇兵
之所乘也。山寇从入有二：从汀州至”者，则自将乐冲
入延平，流劫诸县；从潮、惠至者，则自诏安趋入漳、泉转掠沿海。